CELEX: 62012CA0596
Language: lt
Date: 2014-02-13 00:00:00
Title: Byla C-596/12: 2014 m. vasario 13 d. Teisingumo Teismo (antroji kolegija) sprendimas byloje Europos Komisija prieš Italijos Respubliką (Valstybės įsipareigojimų neįvykdymas — Kolektyviniai atleidimai iš darbo — Darbuotojų sąvoka — „Vadovų“ neįtraukimas — Direktyva 98/59/EB — 1 straipsnio 1 ir 2 dalys — Pažeidimas)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/14
            
         2014 m. vasario 13 d. Teisingumo Teismo (antroji kolegija) sprendimas byloje Europos Komisija prieš Italijos Respubliką
   
   (Byla C-596/12) (1)
   
   (Valstybės įsipareigojimų neįvykdymas - Kolektyviniai atleidimai iš darbo - Darbuotojų sąvoka - „Vadovų“ neįtraukimas - Direktyva 98/59/EB - 1 straipsnio 1 ir 2 dalys - Pažeidimas)
   2014/C 93/22
   Proceso kalba: italų
   
      Šalys
   
   
      Ieškovė: Europos Komisija, atstovaujama J. Enegren ir C. Cattabriga
   
      Atsakovė: Italijos Respublika, atstovaujama G. Palmieri, padedamos avvocato dello Stato S. Varone
   
      Dalykas
   
   Valstybės įsipareigojimų neįvykdymas — 1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, p. 16; 2004 m. specialusis leidimas lietuvių k., 5 sk., 3 t., p. 327) 1 straipsnio 1 ir 2 dalių pažeidimas — Taikymo sritis — Darbuotojų sąvoka — Vadovų įtraukimas į šią sąvoką
   
      Rezoliucinė dalis
   
   
               1.
            
            
               1991 m. liepos 23 d. Įstatymo Nr. 223 dėl techninio nedarbo, mobilumo, nedarbo išmokų, Bendrijos direktyvų įgyvendinimo, darbo vietos normų ir kitų su darbo rinka susijusių nuostatų (legge n. 223 — Norme in materia di cassa integrazione, mobilita’, trattamenti di disoccupazione, attuazione di direttive della Comunita’ europea, avviamento al lavoro ed altre disposizioni in materia di mercato del lavoro) 4 straipsnio 9 dalimi neįtraukusi „dirigenti“ (vadovai) kategorijos į 1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo 2 straipsnyje nustatytos procedūros taikymo sritį, Italijos Respublika neįvykdė įsipareigojimų pagal šio direktyvos 1 straipsnio 1 ir 2 dalis.
            
         
               2.
            
            
               Priteisti iš Italijos Respublikos bylinėjimosi išlaidas.
            
         
      (1)  OL C 71, 2013 3 9.